钦定古今图书集成/明伦汇编/官常典/第171卷 > 钱惟濬
## 钦定古今图书集成/明伦汇编/官常典/第171卷 > 钱惟濬

按《宋史吴越世家》，“惟濬字禹川，俶嫡子也。裁数岁，俶
表授镇海、镇东两军节度副大使、检校太保、钤辖两
浙管内土客诸军事。建隆元年，加检校太傅。三年，领
建武军节度。乾德初，加检校太尉。是年冬来朝，因侍
祀南郊。六年，复来朝，侍郊祀，命兵部员外郎、知制诰
卢多逊迎劳之。开宝二年，授镇东等军节度、浙江东”
西道观察处置、两浙制置营田发运等使。未几来朝，
太祖召宴苑中，令黄门奏《萧韶乐》，与诸王同席而坐，
赐白玉带、珠缀衣、水晶鞍勒、御马，赐赉钜万计，月馀
遣归。辞日，又赐袭衣、玉带、金鞍勒马。四年，又来朝，因
侍祀南郊，宠待殊等。及大兵征金陵，惟濬从父下毗
陵，以功加平章事。九年，随俶入朝。俶先归，留惟濬扈
从，郊祀西洛。太宗即位，加兼侍中。太平兴国二年，丁

郎中侯涉至泗州迎劳之，赐赉无算，并增其食邑。三
年，随俶来朝，俶尽献浙右之地，改封淮海国王，徙惟
濬淮南节度。是冬，郊祀恩，加检校太师。从平太原及
从征幽蓟，又从幸大名。雍熙元年，郊祀，改山南东道
节度。四年，徙镇安州。惟濬虽再移镇，常留京师。端拱
初，籍田，封萧国公。俄俶薨，起复，加兼中书令。惟濬与
俶诸子共进钱、金绫罗、犀玉带、笏、犀角象牙、丁香、金
玉马脑、鞍勒、金玉珠翠、首饰、乐器、博具、器皿什物、马
橐驼“牛驴车凡数十万计。”俶妻俞氏又进金银十馀
万，犀二十株，通犀赪犀玉带二十二条，水晶佛像十
二事。惟濬又进女乐十人。上不纳，各赐锦彩三十段
遣还之。淳化初，杭州以钱氏家庙所藏梁、唐以来累
朝所赐玉册、竹册各三副、铁券一来上，上悉以赐惟
濬。明年春，得疾暴卒，年三十七。废朝二日，追封邠王，
谥安僖。中使典丧事。子守吉、守让。守吉至西京作坊
使。守让字希仲，以荫累迁供备库使。天禧四年，录诸
国之后，加领荣州刺史，改东染院使，卒。守让颇勤学，
为文章，退居多闭关读书，屡献歌颂，真宗优诏褒奖。
有集二十卷。子恕，娶曹王元偁女长安县主。